১৯৯১ সালের ৩ মার্চ শেখ হাসিনা নির্বাচনে আওয়ামী লীগের ব্যর্থতার জন্য সভানেত্রীর দায়িত্ব থেকে দলের সাধারণ সম্পাদিকার নিকট পদত্যাগপত্র পেশ করলে ৪ মার্চ হাজার হাজার আওয়ামী লীগ কর্মী ৩২ নম্বরে বঙ্গবন্ধুভবনে সমবেত হয়ে শেখ হাসিনার পদত্যাগপত্র প্রত্যাহারের আবেদন জানায়। ওইদিন এক জরুরি সভায় মিলিত হয়ে আওয়ামী লীগের কার্যনির্বাহী সংসদ শেখ হাসিনাকে পদত্যাগপত্র প্রত্যাহারের দাবী জানায়। ৫ মার্চ দলীয় কর্মীদের চাপে শেখ হাসিনা পদত্যাগপত্র প্রত্যাহার করেন। ৮ মার্চ আওয়ামী লীগ সংসদীয় দলের সভায় সর্বসম্মতভাবে সংসদীয় দলের নেত্রী নির্বাচিত হন শেখ হাসিনা।